**ჰედო თურქოღლუ** (თურქ. Hidayet Türkoğlu, თურქულად გამოითქმის [hidaːˈjet ˈtyɾkoːɫu]; დ. 19 მარტი, 1979, სტამბული, თურქეთი) — თურქი კარიერადასრულებული პროფესიონალური კალათბურთის მოთამაშე. ამჟამად არის თურქეთის საკალათბურთო ფედერაციის პრეზიდენტი. 15 სეზონის განმავლობაში თამაშობდა ნაციონალურ საკალათბურთო ასოციაციაში (NBA). 208 სმ სიმაღლის ფორვარდმა NBA-ის 6 გუნდში ითამაშა.

პროფესიონალური კარიერა
----------------------

### ეფეს პილსენი (1996–2000)

თურქოღლუ ეფესს 1996 წელს შეუერთდა და კლუბში 4 სეზონის განმავლობაში თამაშობდა. ევროლიგაში ნათამაშებ 50 თამაშში საშუალოდ 8.4 ქულას (58 % სროლის სიზუსტე) აგროვებდა. თურქოღლუ დეხმარა გუნდს რათა მიეღწია 2000 წლის ევროლიგის „ფინალურ ოთხს"; 22 თამაშში საშუალოდ აგროვებდა 13.6 ქულას, 4.6 მოხსნასა და 2.7 შედეგიან გადაცემას.

### საკრამენტო კინგსი (2000–03)

2000 წლის NBA-ის დრაფტზე თურქეოღლუ საკრამენტო კინგსმა 16-ე არჩევნად აიყვანა. NBA-ის ისტორიაში იგი იყო პირველი თურქეთში დაბადებული მოთამაშე. იგი თამაშობდა ისეთ ევროპელ ვასკვლავებთან ერთად, როგორებიც არიან: ვლად დივაჩი და პეჯა სტოჯაკოვიჩი.

დახვეწილად ჩატარებული სეზონის გამო მან NBA–ის მეექვსე კაცის ჯილდო დაიმსახურა. აღნიშნულ სეზონში საშუალოდ 10.1 ქულასა და 4.5 მოხსნას აგროვებდა.

### სან-ანტონიო სპურსი (2003–04)

2003 წლის ოფსეზონის განმავლობაში სამგუნდიანი გაცვლით ჰედო თურქოღლუ რონ მერსერთან ერთად სან-ანტონიო სპურსში გადავიდა. გაცვლის შედეგად ბრედ მილერი კინგსში, ხოლო სკოტ პოლარდი და დენი ფერი პეისერსში გადავიდა. თურქოღლუმ სპურსში ერთი სეზონის განმავლობაში თამაშობდა; აღნიშნულ სეზონში პერიმეტრის ხაზიდან კარიერის უმაღლესი მაჩვენებლით, 42 % სიზუსტით უტევდა.

### ორლანდო მეჯიქი (2004–09)

2004 წელს თურქოღლუ ორლამდო მეჯიქს შეუერთდა. მან კარიერის საუკეთესო მაჩვენებელი, 39 ქულა, ორჯერ დააფიქსირა: 2007 წლის აპრილში, ტორონტო რაპტორსის წინააღმდეგ და 2008 წლის მარტში, ვაშინგტონ ვიზარდსის წინააღმდეგ.

2008 წლის 28 აპრილს თურქოღლუ NBA-ის 2007-2008 წლების სეზონის ყველაზე განვითარებულ მოთამაშედ დასახელდა; აღნიშნული მიღწევითვის ჯილდოც მიიღო. თურქოღლუ ორლანდო მეჯიქს 52 თამაშის მოგებაში დაეხმარა, ხოლო სეზონში საშუალოდ კარიერის საუკეთესო მაჩვენებელს, 29.5 ქულას, 5.7 მოხსნასა და 5.0 შედეგიან გადაცემას აფიქსირებდა; აღსანიშნავია, რომ მან NBA-ის რეგულარული სეზონის ყველა (82) თამაშში მიიღო მონაწილეობა.

1995 წლის შემდეგ, 2008-2009 წლების სეზონში ორლანდო მეჯიქმა 2009 წლის NBA-ის ფინალებში გააღწია. თუმცა გუნდი ლოს-ანჯელეს ლეიკერსის წინააღმდეგ 5 თამაშში დამარცხდა. ტურკოღლომ გადაწყვიტა უარი ეთქვა თავის კონტრაქტზე.

### ტორონტო რაპტორსი (2009–10)

2009 წლის 9 ივლისს თურქოღლუ გაცვლით, ტორონტო რაპტორსში გადავიდა; აღნიშულ გაცვლაში რაპტორსთან ერთადი გუდნი: ორლანდო მეჯიქი, დალას მავერიქსი და მემფის გრიზლისი მონაწილეობდა.

საერთაშორისო კარიერა
--------------------

თურქოღლუ იყო იმ თურქეთის ეროვნული საალათბურთო ნაკრების წევრი, რომელმაც ევრობასკეტ 2001-ზე ვერცხლის მედალი მოიგო. იგი საშუალოდ 15.5 ქულას აგროვებდა.

იგი დასახელდა 2006 წლის მსოფლიო ჩემპიონატის პირველ სიაში, თუმცა მან უარი თქვა მოწვევაზე.

2009 წელს თურქოღლუმ თურქეთის ეროვნულ საკალათბურთო ნაკრებთან ერთად პოლონეთში გამართულ ევრობასკეტ 2009-ში მერვე ადგილი დაიკავა. ერთი წლის შემდეგ, მან მონაწილეობა მიიღო 2010 წლის ფიბას მსოფლიო ჩემპიონატში, რომელიც მშობლიურ ქვეყანაში, თუქრეთში ჩატარდა. აღნიშნული ტურნირი თურქეთის ნაკრებმა ვერცხლის მედლით დაასრულა; ისინი მხოლოდ ჩემპიონ ამერიკასთან დამარცხდნენ. თურქოღლუს მონაგარი შემდეგნაირი იყო: საშუალოდ 12.3 ქულა, 4.2 მოხსნაs, and 3.4 შედეგიანი გადაცემა.

2014 წლის მარტში თურქოღლუმ საერთაშორისო კარიერა დაასრულა.

რესურსები ინტერნეტში
--------------------

* NBA.com Profile დაარქივებული 2016-04-01 საიტზე Wayback Machine.
* TBLStat.net Profile

სქოლიო
------

1. ↑  HIDAYET TÜRKOGLU EFES PILSEN ISTANBUL AVERAGE.
2. ↑  Hedo Turkoglu Stats, Video, Bio, Profile. *NBA.com*.  დაარქივებულია ორიგინალიდან — December 12, 2013. ციტირების თარიღი: November 19, 2013.
3. ↑  Contact rickchand: Comment.  (October 16, 2006) Five Tiny Tidbits On: The Orlando Magic. Deadspin.com. ციტირების თარიღი: December 26, 2011.
4. ↑  Scanlon, Dick.  (April 5, 2007) Turkoglu's Hot Hand Can't Save Magic as Raptors Pull Off Win. Theledger.com.  დაარქივებულია ორიგინალიდან — იანვარი 8, 2019. ციტირების თარიღი: December 26, 2011.
5. ↑  Turkey's Turkoglu named NBA's Most Improved Player. Afp.google.com (April 28, 2008).  დაარქივებულია ორიგინალიდან — December 18, 2011. ციტირების თარიღი: December 26, 2011.
6. ↑  Raptors Acquire Turkoglu, George and Wright. *NBA.com* (July 9, 2009). ციტირების თარიღი: July 9, 2009.
7. ↑  Injury? Okur declines Turkish invite
8. ↑  EuroBasket 2009 Poland.  დაარქივებულია ორიგინალიდან — August 14, 2011. ციტირების თარიღი: April 24, 2011.
9. ↑  Hedo retires from international basketball
10. ↑  Hedo Turkoglu announces his retirement from Turkish NT.  დაარქივებულია ორიგინალიდან — მარტი 4, 2016. ციტირების თარიღი: August 28, 2014